stanford-oval/wikipedia huggingface dataset:
לילי רייב

| --- | --- |

 לידה:  29 ביוני 1982 (בת 42) ניו יורק סיטי, ניו יורק, ארצות הברית
 מדינה:  ארצות הברית 
 תקופת הפעילות:  מ-2001
 מקום לימודים:  אוניברסיטת נורת'ווסטרן  בית הספר לתקשורת של אוניברסיטת נורת'ווסטרן  בית ספר הוטצ'קיס 
 בן או בת זוג:  האמיש לינקלייטר (2013–אין ערך) 
 מספר צאצאים:  3 
 פרופיל ב-IMDb
 
לילי רייב (באנגלית: Lily Rabe; נולדה ב-29 ביוני 1982) היא שחקנית טלוויזיה, קולנוע ותיאטרון אמריקאית ממוצא יהודי, מועמדת פרס טוני על משחקה במחזה "הסוחר מוונציה" לשנת 2011.
ביוגרפיה

לילי רייב נולדה באפר וסט סייד בניו יורק סיטי, ניו יורק, בתם של השחקנית ג'יל קלייבורג והמחזאי דייוויד רייב. יש לה אח צעיר יותר, מייקל, הוא שחקן ומחזאי, ואח למחצה הבוגר ממנה מנישואיו הראושנים של אביה, ג'ייסון, הוא מוזיקאי. אביה הוא קתולי סבה מצד אמה היה יהודי, וסבתה מצד אמה הייתה פרוטסטנטית. רייב גדלה בעיירה בדפורד שבמדינת ניו יורק, ועברה ללייקוויל, קונטיקט כשהייתה בכיתה ז'. שם, היא למדה בבית הספר הוצ'קיס.
רייב למדה ריקוד במשך עשר שנים. היא לימדה בלט במחנה קיץ לאומנויות בקונטיקט כאשר פנה אליה מדריך המשחק של המחנה, שביקש ממנה לבצע מונולוג בהפקה הגמר. רייב ביצעה מונולוג מהמחזה "פשעים שבלב"" מאת בת' הנלי. היא הצהירה, "זה היה הרגע הזה, בביצוע המונולוג הזה, שגרם לי לחשוב, 'אולי זה מה שאני רוצה לעשות'." לאחר מכן המשיכה רייב ללימודי משחק באוניברסיטת נורת'ווסטרן, שם סיימה את לימודיה ב-2004.
קריירת משחק

רייב נכנסה לתודעה כשהשתתפה בסרט "חיוך של מונה ליזה" בשנת 2003. בשנת 2005 השתתפה בהעלאה המחודשת של ברודוויי למחזה "מגנוליות מפלדה" ולאחר מכן במחזה "התוכנית האמריקנית".
בחודשים יוני ויולי 2010, רייב שיחקה את "פורשיה" בהצגה "הסוחר מוונציה" של ויליאם שייקספיר בתיאטרון הסנטרל פארק בניו יורק. רייב הייתה מועמדת לפרס טוני בקטגוריית השחקנית הראשית על תפקיד זה. היא המשיכה בתפקידה של פורשיה כאשר ההצגה עברה לברודוויי בחודש נובמבר 2010, והמשיכה בתפקיד זה גם בשנת 2011. משנת 2011 רייב נכנסה לקאסט הקבוע של סדרת הטלוויזיה האנתולוגית "אימה אמריקאית" של המפיק ראיין מרפי.
חיים אישיים

החל מ-2012 רייב נמצאת בזוגיות עם השחקן האמיש לינקלייטר. בדצמבר 2016 פורסם כי רייב מצפה לילדה הראשון עם לינקלייטר. רייב ילדה את בתם הראשונה במרץ 2017. ביוני 2020, לזוג נולדה בתם השנייה. בספטמבר 2021, רייב הכריזה על הריונה השלישי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | Never Again | טס |  |
| 2003 | חיוך של מונה ליזה | סטודנטית לאמנות |  |
| 2006 | A Crime | סופי |  |
| 2007 | אהבה בתפריט | ברנדט |  |
| 2008 | מה בדיוק קרה? | דון |  |
| 2008 | The Toe Tactic | מונה פיק |  |
| 2010 | Weakness | קתרין בראון |  |
| 2010 | כל הדברים הטובים | דבורה לרמן |  |
| 2011 | Letters from the Big Man | שרה |  |
| 2013 | Redemption Trail | אנה קול |  |
| 2013 | Aftermath | סמנת'ה |  |
| 2014 | שובר את הכלים | ג'ואן טארג |  |
| 2016 | הצעיף | שרה הופ |  |
| 2016 | מיס סטיבנס | רייצ'ל סטיבנס |  |
| 2017 | יציאות זהב | סם |  |
| 2017 | חלום ליל קיץ | הלנה |  |
| 2018 | סגן הנשיא | קארן |  |
| 2019 | Sgt. Will Gardner | מארי-אן מאק'י |  |
| 2019 | למצוא את סטיב מקווין | שאנון פרייס |  |
| 2019 | סדק | ג'ואנה מונרו |  |
| 2021 | מסבאה אומנת | דורות'י מורינגר |  |
| 2024 | בעיירה קטנה בדקוטה הצפונית (אנ') | ג'וליה ראביה | גם במאית ומפיקה |
| 2025 | A Big Bold Beautiful Journey |  |  |
| TBA | We're Just Married |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | חוק וסדר: כוונה פלילית | סיינה בואטמן | פרק: "Scared Crazy" |
| 2006 | חוק וסדר: מדור מיוחד | ניקי | פרק: "Recall" |
| 2008 | ניפ/טאק | לייני | פרק: "Kyle Ainge" |
| 2008 | מדיום | ג'ואנה ווילר | 2 פרקים |
| 2010 | להציל את גרייס | שרה קאלן | פרק: "You Can't Save Them All, Grace" |
| 2010 | חוק וסדר | אנדראה וויטון | פרק: "Crashers" |
| 2011 | אימה אמריקאית: בית הרצח | נורה מונטגומרי | 7 פרקים |
| 2015-2011 | האישה הטובה | פטרה מוריץ | 3 פרקים |
| 2013-2012 | אימה אמריקאית: המוסד הסגור | הנזירה מרי יוניס מקי | תפקיד ראשי; 10 פרקים |
| 2014-2013 | אימה אמריקאית: הכישוף | מיסטי דיי | תפקיד ראשי; 10 פרקים |
| 2014 | אימה אמריקאית: פריק שואו | הנזירה מרי יוניס מקי | פרק: "Orphans" |
| 2015 | הלחישות | סוכנת מיוחדת קלייר בניגן | תפקיד ראשי; 13 פרקים |
| 2015 | The Walker | שרה | פרק: "How to Deal with a Frenemy" |
| 2015 | אימה אמריקאית: המלון | איילין וורנוס | 2 פרקים |
| 2016 | אימה אמריקאית: רואנוק | שלבי מילר | תפקיד ראשי; 10 פרקים |
| 2017 | רגולר שואו | איילין | דיבוב; פרק: "Meet the Seer" |
| 2017 | אשף השקרים | קתרין הופר | סרט טלוויזיה של HBO |
| 2018-2017 | וולטרון: המגן האגדי | הונרבה | דיבוב; 10 פרקים |
| 2018 | לגיון | ג'ואן בארט | פרק: "Chapter 12" |
| 2018 | אימה אמריקאית: אפוקליפסה | מיסטי דיי | 2 פרקים |
| 2019 | אימה אמריקאית: 1984 | לביניה ריכטר | 3 פרקים |
| 2020 | היית צריכה לדעת | סילביה סטייניץ | תפקיד ראשי; מיני-סדרה |
| 2021 | ספר לי את הסודות שלך | אמה האל | תפקיד ראשי; 10 פרקים |
| 2021 | מחתרת המסילה | את'ל וולס | 2 פרקים |
| 2021 | אימה אמריקאית 10 | דוריס גרדנר / אמיליה ארהארט | תפקיד משני; 6 פרקים |
| 2022 | הגברת הראשונה | לורנה א. היקוק (אנ') | תפקיד ראשי; 10 פרקים |
| 2023 | אהבה ומוות | בטי גור | מיני-סדרה |
| 2023 - הווה | שרינקינג | מג | 2 פרקים |
פילמוגרפיה > תיאטרון

| שנה | מחזה | תפקיד |
| --- | --- | --- |
| 2005 | יותר קר מכאן | ג'נה בראדלי |
| 2005 | מגנוליות מפלדה | אנל דופוי-דסוטו |
| 2006 | בית הלבבות השבורים | אלי דאן |
| 2008 | פשעים שבלב | ביבי בוטראל |
| 2009 | התוכנית האמריקנית | לילי אדלר |
| 2011-2010 | הסוחר מוונציה | פורציה |
| 2012-2011 | סמינר | קייט |
| 2011 | בית הבובות | נורה הלמר |
| 2012 | כטוב בעיניכם | רוזלינד |
2013: העלמה יוליה
| 2014 | מהומה רבה על לא דבר | באטריצ'ה |
| 2015 | סימבלין | אימוג'ן |
הערות שוליים

↑  Vanessa Lawrence, Vanessa Lawrence, Lily Rabe Talks “Merchant of Venice”, WWD, ‏2010-07-15 (באנגלית אמריקאית)
| --- | --- |
בקרת זהויות :  NLI: 987007411862505171  BNE: XX5622880  BnF: cb171368190 (data)  ISNI: 0000 0000 7706 7888  LCCN: no2010018763  SUDOC: 241991978  VIAF: 107385846   WorldCat (עם VIAF): 107385846
רפורמה במערכת המשפט

רפורמה במערכת המשפט היא רפורמה מלאה או חלקית במערכת המשפט של מדינה. רפורמה משפטית נעשית לעיתים קרובות כחלק מרפורמה רחבה יותר של המערכת הפוליטית במדינה.
תחומי הרפורמה השיפוטית כוללים לרוב: קודיפיקציה של החוק במקום המשפט המקובל, מעבר ממערכת אינקוויזיטורית למערכת יריבות, ביסוס עצמאות שיפוטית חזקה יותר עם מועצות שיפוטיות או שינויים בהליך המינוי, קביעת גיל פרישה חובה לשופטים או הגברת עצמאות התביעה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > הרפורמה המשפטית של אלכסנדר השני

הרפורמה השיפוטית של הצאר אלכסנדר השני (אנ') נחשבת לאחת המוצלחות והעקביות מבין הרפורמות שביצע. הוקמו מערכת משפט וסדר הליכים משפטיים חדשים לחלוטין. התוצאות העיקריות היו הנהגת מערכת משפט מאוחדת במקום מערך עזבונות מסורבל של בתי המשפט הממלכתיים, ושינויים מהותיים במשפטים הפליליים. זה האחרון כלל את ביסוס עקרון השוויון של הצדדים המעורבים, הכנסת דיונים פומביים, משפט המושבעים, ועורך דין מקצועי. עם זאת, היו ברפורמה גם בעיות, שכן מוסדות מיושנים מסוימים לא כוסו על ידי הרפורמה.
היסטוריה > במאה ה־21

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. דרוש פירוט על דוגמות נוספות לרפורמות משפטיות.
החוקרת קים ליין שפלי מתארת את התופעה שכינתה "רודנות בחסות החוק" כעלייה איטית וסמויה מן העין של משטרים סמכותניים במדינות שנחשבו לדמוקרטיות ליברליות. היא טוענת שהסימן הראשון לזיהוי משטר שכזה הוא: "שימוש ברפורמה משפטית כדי לשחרר את הכבלים החוקתיים שמרסנים את הכוח של הרשות המבצעת".
היסטוריה > במאה ה־21 > רומניה

מאז תחילת ההצטרפות של רומניה לאיחוד האירופי בשנת 2005, הרפורמה השיפוטית (אנ') הייתה אחד המאמצים העיקריים של ממשלת רומניה.
היסטוריה > במאה ה־21 > גאורגיה

האיחוד האירופי ומועצת אירופה מימנו ב־1,220,000 אירו רפורמה משפטית בגאורגיה. מטרת הרפורמה להגביר את האפקטיביות, היעילות והשקיפות של הרשות השופטת ולשכת עורכי הדין, לשפר אמצעי הגנה חקיקתיים, לתמוך בפרקטיקות ממשל והזדמנויות הכשרה, ולשפר ניהול תיקים ברשות השופטת. הרפורמה כוללת הנמקת מינוי שופטים ויצירת מנגנון ערעור יעיל, הכשרות לצוות השיפוט ופיקוח על מערכת המשפט. מחשוב המערכות, הסברה, מודעות ציבורית לנחיצותו של בית המשפט ותיקוני חקיקה. תחילת הרפורמה ב־1 בנובמבר 2019 וסופה ב־1 במרץ 2023.
היסטוריה > במאה ה־21 > הונגריה

ממשלת פידס השמרנית בראשות ויקטור אורבן הגדירה בתחילת העשור השני של המאה ה־21 את מטרתה להפוך את הונגריה לדמוקרטיה "לא ליברלית". מאז, בוצעו שורה של מהלכים ששינו את מערכת המשפט והיחס בין המדינה לחברה. באמצע 2011 כוננה חוקה חדשה להונגריה, ובסוף אותה שנה שורטטו מחדש מחוזות הבחירה במדינה, בחוק שמבקריו טענו שמהווה הטיה בקביעת מחוזות בחירה. בנובמבר 2012 חוקק חוק שדורש ממצביעים בבחירות להירשם 15 ימים לפני הבחירות; באותו חודש קבע בית המשפט של האיחוד האירופי שהרפורמות המשפטיות שנועדו להחליש את מעמד בית המשפט העליון לא תואמות את חוקת האיחוד. ב־2013 ביטל בית המשפט החוקתי של הונגריה (אנ') את חוק הרישום לבחירות. חודשיים לאחר מכן הועברה קבוצת תיקונים לחוקה, שבין השאר הגבילה את כוחו של בית המשפט החוקתי, חלקם סעיפים שאותו בין משפט פסל בעבר. בין הסעיפים נמצא ביטול יכולתו של בית המשפט לבחון סעיפים שכבר עוגנו בחוקה, הורדת גיל הפרישה של השופטים, מתן העדפה לתאים משפחתיים "מסורתיים", ואף קביעה כי דרי רחוב עוברים עבירה פלילית בפועל. ב־2018 נחקק חוק להקמת ערכאה חדשה שכפופה ישירות לשר המשפטים, ותטפל בנושאים אדמיניסטרטיביים שלפני כן נדונו בבית המשפט העליון, כדוגמת בחירות ומיסוי. ב־2022 עצר האיחוד האירופי מענק של 7.5 מיליארד אירו להונגריה, כל עוד איננה מממשת 27 ציוני דרך שהוסכמו עם האיחוד להבראת המערכת המשפטית שלה.
כאמור, חלק מהחוקים שחוקקו לא נגעו למערכת המשפט אלא ליחסי המדינה והחברה. ב־2015 נחקק חוק נגד מסתננים שמאפשר לכלוא אותם במחנות, להאיץ את הליך בקשת המקלט שלהם ולהגביל להם את אפשרויות הערעור. ב־2018 הוקמה "הקרן המרכז אירופית לעיתונות ותקשורת" (אנ'), אליה תרמו אוליגרכים המקורבים לשלטון מאות כלי תקשורת שקיבלו חסינות מבדיקות של רשות התחרות. בין 2017–2019, שינויי חקיקה, שהוגדרו בית הדין האירופי לצדק כמנוגדים למשפט האירופי, אילצו את האוניברסיטה המרכז-אירופית להעביר את מושבה מבודפשט לווינה. ב־2020 בוטלה ההכרה המשפטית בטרנסג'נדרים, וב־2021, במסגרת חוק נגד פדופיליה נכלל איסור על הפצת תכנים הומוסקסואלים ותכנים שנוגעים ל"התאמה מגדרית" לפני גיל 18.
החל משנת 2020 ארגון זכויות האדם Freedom House שינה את הגדרת הונגריה בדו"ח השנתי שלו מדמוקרטיה ל"משטר כלאיים". הביקורת באיחוד האירופי נמשכה והפרלמנט האירופי הצהיר כי הונגריה לא יכולה להיחשב כדמוקרטיה מלאה, אלא כאוטוקרטיה אלקטורלית.
היסטוריה > במאה ה־21 > ישראל

הרפורמה המשפטית שכונתה רפורמת לוין עם הצגתה היא תוכנית של שר המשפטים יריב לוין לביצוע רפורמה במערכת המשפט בישראל. הרפורמה הוצגה על ידי השר לוין ב-4 בינואר 2023, שבוע לאחר השבעת ממשלת ישראל השלושים ושבע. ב-24 ב-יולי 2023 התקבל בקריאה שנייה ושלישית החוק הראשון במסגרת הרפורמה, חוק עילת הסבירות, שהגביל את עילת הסבירות בהחלטות המשפטיות.
ראו גם

קודיפיקציה
שלטון החוק
הפרדת הרשויות
לקריאה נוספת

קים ליין שפלי, רודנות בחסות החוק, מאנגלית: מיטל שרון, הוצאת תלם, תשפ"ג 2023
Maria Dakolias, Javier Said, Judicial Reform: A Process of Chang eThrough Pilot Courts, The International Bank for Reconstruction, 1999
Juan Carlos Botero, Rafael La Porta, Florencio López-de-Silanes, Andrei Shleifer, Alexander Volokh, Judicial Reform, The World Bank Research Observer 18, 2003, עמ' 61–88
הערות שוליים

↑  Peter Barenboim, Natalya Merkulova. "The 25th Anniversary of Constitutional Economics: The Russian Model and Legal Reform in Russia, in The World Rule of Law Movement and Russian Legal Reform", edited by Francis Neate and Holly Nielsen, Justitsinform, Moscow (2007).
↑  קים ליין שפלי, רודנות בחסות החוק, מאנגלית: מיטל שרון, הוצאת תלם, תשפ"ג 2023, עמ' 11
↑  Georgia - Implementation of judicial reforms (Voluntary Contribution) - European Committee on Legal Co-operation - publi.coe.int, European Committee on Legal Co-operation (באנגלית בריטית)
↑  Enhancing the Accountability and the Efficiency of the Judicial System and the Professionalism of Lawyers in Georgia - Council of Europe Office in Georgia - publi.coe.int, Council of Europe Office in Georgia (באנגלית בריטית)
1 2 3 4 5 6 7 8 9 10   הארץ, ניו יורק טיימס ורויטרס, מזהים תהליכים: כיצד השתנו פניה הדמוקרטיים של הונגריה, באתר הארץ, 12 בינואר 2023
↑  Court of Justice rules Hungarian forced early retirement of judges incompatible with EU law
↑  The Last Days of the Independent Supreme Court of Hungary?
1 2  Hungary to set up courts overseen directly by government
↑  Hungary could miss out on EU billions in rule-of-law fight
↑   ד-פ-א, איי.פי ורויטרס, בית הדין האירופי לצדק: חוק בהונגריה שפגע באוניברסיטה של סורוס — נוגד את הדין, באתר הארץ, 6 באוקטובר 2020
↑  סוכנויות הידיעות‏, דוח בארצות הברית: הונגריה חדלה מלהיות דמוקרטיה, באתר וואלה, 6 במאי 2020
↑  Hungary: Nations in Transit 2023 Country Report, Freedom House (באנגלית)
↑  הפרלמנט האירופי: "הונגריה איננה עוד דמוקרטיה מלאה", באתר בחדרי חרדים
↑  אורי פסובסקי, ‏מומחית למשפט חוקתי מזהירה: זה העתיד שאליו צועדת ישראל, באתר גלובס, 27 בינואר 2023
| --- | --- |
בקרת זהויות :  NARA: 10639790
טרייר אמריקאי חסר שיער

| --- | --- |

 ארץ מוצא:  ארצות הבריתארצות הברית
 קבוצה:  טריירים
 תכונות
 משקל:  12-5 ק"ג
 גובה כתפיים:  25-40 ס"מ
 תוחלת חיים:  14-16 שנים
טרייר אמריקאי חסר שיער (באנגלית: American Hairless Terrier;ראשי תיבות: AHT), המכונה גם טרייר אמריקאי קירח הוא גזע כלבים ממשפחת טריירים, שמקורה בארצות הברית.
בבסיס הגזע עמדו גורים אשר נולדו ללא שיער אצל כלבי ה- Rat terrier, ציידים מצוינים של חולדות ומכרסמים קטנים, אשר נפוצים מאוד בארצות הברית.
מדובר בכלבים חכמים, אנרגטיים, קלים לאילוף ובעלי אופי מצוין.
טריירים אמריקאים חסרי שיער הפכו עם השנים לכלבי משפחה פופולריים והם מתאימים במיוחד לאנשים עם אלרגיה לפרוות כלבים.
הודות לאינטליגנציה ויכולת פיזית גבוהה כלבים מגזע זה מרבים לקחת חלק בתחרויות שונות כגון: אג'יליטי, ריקודים עם כלבים ועוד.
תיאור הגזע > מבנה גוף

כלב פעיל ואטלטי, בעל שרירים מפותחים. 
גובה ממוצע - 25-40 ס"מ;
פרופורצית מועדפת אורך-גובה 10:9; גודל הראש פרופורציונלי לגודל הגוף.
אוזניים - עומדות (הסטנדרט מתיר גם ואריאציות אחרות); 
שיניים - סט מלא, להבדיל מכל שאר גזעים ללא שיער.
עור: לטרייר אמריקאי חסר השיער לא פחות מ-28 גוונים שונים, אשר כוללים בדרך כלל צבע עיקרי (שחור, חום, לבן וכו') וכתמים בצבעים נוספים בגדלים שונים;
בנוסף, כלבים אשר נולדים עם הפרווה, מאושרים על ידי הסטנדרט כזגעיים.
כל הגורים נולדים כאשר הם מכוסים על ידי פרווה קצרצרה, אותה מאבדים עד גיל 6-8 שבועות.
העור של הכלבים דורש הגנה מפני השמש בדיוק כמו העור של בני אדם, לכן בימי קיץ חובה למרוח את העור של החבר על ארבע בקרם הגנה לפני טיול ארוך.
תיאור הגזע > יכולת פיזית ותנועה

מדובר בכלבים אתלטיים, בעלי יכולת פיזית גבוהה יחסית לגודלם, כולל יכולת קפיצה מרשימה.
טרייר אמריקאי חסר השיער בדרך כלל נע בקלילות, תנועותיו טבעיות וחלקות.
תיאור הגזע > תכונות אופי והתנהגות

כלב אנרגטי, בעל אינטליגנציה גבוהה, זריז וסקרן. טריירים מהסוג הזה ניתנים לאילוף בצורה טובה.
לטריירים חסרי השיער יצר ציד די גבוה, אך העדר פרווה הופך אותו לפגיע יותר ולא מתאים לשמש צייד. יחד עם זאת, אין להתפלא אם כלב כזה יחסל עכבר או חולדה.
הכלבים האלה נהנים להימצא בחברת בני אדם וללוות אותם בעת פעילות גופנית.
היסטורית הגזע

כלבי ה-Rat terrier הובאו לארצות הברית מאנגליה בסוף המאה ה-19 ושימשו לציד חולדות ומכרסמים קטנים אחרים בהצלחה רבה.
כלבים מגזע זה "עובדים" גם היום בחוות ברחבי ארצות הברית ומחסלים חולדות ועכברים.
בשנת 1972 כלבת ה-Rat terrier מלואיזיאנה, המליטה, בין השאר, גורה ללא פרווה. משפחה בשם סקוט אימצו את הגורה וקראו לה ג'וזפינה. בני הזוג סקוט החליטה לנסות ולקבל המלטה של גורים חסרי שיער באמצעות סלקציה.
ב-1983, לאחר מספר המלטות של גורים עם פרווה, הם הצליחו לקבל גורים "ערומים". הגזע החדש נולד.
במהלך השנים, גזע של טריירים חסרי השיער התפתח והתבסס בעולם הכלבנות המתועדת של ארצות הברית. כעבור 26 שנה, ב-2009, נוסד המועדון הרשמי של הגזע,
American Hairless Terrier Club of America ;ראשי תיבות: AHTCA.
הגזע הוכר על ידי ההתאחדות האמריקאית לכלבנות (אנגלית: American Kennel Club) ב-2016.
עם השנים, הטריירים ה"קרחים" עשו את הדרך לאירופה וליבשות נוספות. נכון להיום, הגזע אינו מוכר על ידי הפדרציה הבינלאומית לכלבנות
(בצרפתית: Fédération Cynologique Internationale; ראשי תיבות: FCI), אך נמצא ברשימת הגזעים המועמדים לכך. לארגונים החברים ב-FCI הזכות להכיר בגזע ברמה של הפדרציה המקומית. נכון להיום, הגזע
מוכר ביותר מ-20 מדינות, ביניהן ארצות הברית, קנדה, צ'כיה, פולין, רוסיה, אוקראינה, פינלנד ועוד.
טרייר אמריקאי חסר שיער בישראל

טרייר חסר השיער המתועד הראשון הגיע ארצה ב-2016. באותה השנה הגזע הוכר על ידי ההתאחדות הישראלית לכלבנות;ראשי תיבות: הי"ל. בגלל שהגזע לא מוכר עדיין על ידי ה-FCI, כלבים
מהגזע נרשמים בספר גידול חיצוני של ההי"ל.
החל מ-2016 הטריירים ה"קרחים" לוקחים חלק בתערוכות של המועדון הטריירים הישראלי ותערוכות בינלאומיות של ההי"ל.
בתמונה: אלופת ישראל ראשונה מגזע טרייר אמריקאי חסר שיער, Wudnway Daniel Dream.
הערות שוליים

↑  סטנדרט הגזע המלא, American Hairless Terrier AKC Breed Standard, American Hairless Terrier Club of America (באנגלית)
| --- | --- |
בקרת זהויות :  NKC: ph1172475
יעקב אלבוים

| --- | --- |

 לידה:  1939 (בן 86 בערך) חיפה, פלשתינה (א"י) 
 ענף מדעי:  ספרות עברית והיסטוריה של עם ישראל
 מקום מגורים:  ישראל
 מקום לימודים:  תיכון דתי יבנה  האוניברסיטה העברית בירושלים 
 מנחה לדוקטורט:  ישעיה תשבי 
 מוסדות:  האוניברסיטה העברית בירושלים  תרביץ 
 מספר צאצאים:  3 
 תרומות עיקריות
 חקר המדרש, ספרות תורנית בימי הביניים
 
יעקב אלבוים (נולד ב-1939 תרצ"ט) הוא חוקר ספרות עברית ישראלי, פרופסור אמריטוס בחוג לספרות עברית באוניברסיטה העברית בירושלים.
פרופסור יעקב אלבוים חוקר וכותב על מדרשי חז"ל, הספרות התורנית בימי הביניים בפולין ואשכנז, חסידות, וספרות יידיש. שימש שנים רבות מעורכי כתב העת 'תרביץ' - רבעון למדעי היהדות בשפה העברית.
ביוגרפיה

יעקב אלבוים נולד בחיפה ולמד בתיכון הדתי "יבנה" בעיר. למד בחוגים לספרות עברית והיסטוריה של עם ישראל באוניברסיטה העברית. עבודת הדוקטורט שלו עסקה בנושא "זרמים ומגמות בספרות המחשבה והמוסר בפולין ובאשכנז במאה הט"ז", בהנחייתו של פרופ' ישעיהו תשבי. אלבוים סיים את הדוקטורט בשנת 1976, ועל בסיסו כתב את ספרו "פתיחות והסתגרות", שזכה בפרס ע"ש לייב יפה.
אלבוים שימש פרופסור מן המניין בחוג לספרות עברית באוניברסיטה העברית ובתפקידים שונים באוניברסיטה. כן שימש במשך שנים רבות עורך בכתב העת תרביץ. לימד באוניברסיטת אוקספורד, במכללה דתית למורים ע"ש רא"מ ליפשיץ, במכללה לחינוך ע"ש דוד ילין, במכון שכטר למדעי היהדות ובמוסדות נוספים.
בשנים האחרונות מתמקד במדרש, בספרות יידיש ובספרות המוסר (בעברית וביידיש) של ראשית העת החדשה.
מתגורר בירושלים, אב לשלושה ילדים וסב לחמישה עשר נכדים.
מספריו

פתיחות והסתגרות: היצירה הרוחנית-הספרותית בפולין ובארצות אשכנז בשלהי המאה השש-עשרה, הוצאת מאגנס, ירושלים, 1990. הספר זכה בפרס ע"ש לייב יפה מטעם קרן היסוד של המגבית המאוחדת לישראל לשנת תש"ן.
תשובת הלב וקבלת ייסורים: עיונים בשיטות התשובה של חכמי אשכנז ופולין 1648-1348, הוצאת מאגנס, ירושלים, 1990.
להבין דברי חכמים: מבחר דברי מבוא לאגדה ולמדרש משל חכמי ימי הביניים, מוסד ביאליק, ירושלים, 2001.
Parler

| --- | --- |

 סוג:  רשת חברתית מקוונת 
 תקופת הפעילות:  אוגוסט 2018 – הווה (כ־6 שנים)
 מייסדים:  ג'ון מייץ, Rebekah A. Mercer 
 הרשמה:  נדרשת
 parler.com
 
סמליל הרשת שהיה בשימוש עד שנת 2021
Parler (מהמילה הצרפתית "לדבר") היא רשת חברתית אמריקאית, שהוקמה באוגוסט 2018 על ידי ג'ון מייץ ונחשבת כחלופה לטוויטר ופייסבוק. הרשת משווקת את עצמה כרשת הבנויה על בסיס של כבוד לפרטיות, חופש ביטוי ומדיניות ארגונית אתית ושקופה.
קהילת Parler בנויה ממגוון רחב של אנשים מהימין הפוליטי, שמתנגדים לצנזורה הקיימת לטענתם ברשתות חברתיות אחרות כגון טוויטר.
היסטוריה

Parler הוקמה באוגוסט 2018 על ידי ג'ון מייץ, בוגר אוניברסיטת דנוור. בסיס המשתמשים ברשת בשנה שלאחר הקמתה היו תומכי נשיא ארצות הברית דונלד טראמפ ומשתמשים מערב הסעודית. מדצמבר 2018 עד 2019 גבר השימוש בשירות, לאחר שאישים שמרנים בולטים, ביניהם בראד פרסקייל, הסנטור מייק לי, הפעילה קנדיס אוונס, ומשתמשים אחרים שנחסמו ברשתות אחרות, נרשמו לשירות ופרסמו את הרשת בפלטפורמות אחרות. במאי 2019 עמד מספר המשתמשים הרשומים על כ-100,000. ביוני 2019 נוספו כ-200,000 משתמשים חדשים, רובם סעודים, בעקבות טענות שטוויטר מצנזרת משתמשים שמביעים תמיכה במשפחת המלוכה הסעודית.
בסוף יוני 2020, לאחר שסימנה טוויטר מספר ציוצים של טראמפ כמפירים את תנאי השימוש, המליצו על הרשת מספר משתמשי טוויטר הקשורים לקמפיין הבחירות של טראמפ. בעקבות זאת, הוכפל מספר המשתמשים ברשת ממיליון לשני מיליון משתמשים בתוך שבוע אחד. לדברי המנכ"ל ג'ון מייץ השירות עדיין לא היה רווחי. בתחילת יולי עמד מספר המשתמשים על כ-2,700,000. לקראת הבחירות בארצות הברית ובתקופה שאחריהן טוויטר תייגה ציוצים רבים של טראמפ כלא אמינים, והרשת זכתה לגל נוסף של גידול במספר המשתמשים. באמצע דצמבר 2020 מנתה הרשת 12 מיליון משתמשים, ולקראת אמצע ינואר עמד מספר המשתמשים על 15 מיליון.
בנובמבר 2020 פורסם ב"וול סטריט ג'ורנל" שהחברה ממומנת על ידי רוברט מרסר, שהיה גם מהבעלים של קיימברידג' אנליטיקה, ועל ידי בתו רבקה.
ב-9 בינואר 2021 נחסם היישומון של החברה להורדה מחנות האפליקציות Google Play, ואפל הודיעה שתסיר את היישומון מ-App Store תוך 24 שעות. באותו יום בוצעו 210,000 הורדות של היישומון מ-App Store, לעומת 55,000 הורדות יום קודם לכן. יום למחרת הכריזה אמזון שתפסיק להעניק לחברה גישה לשירותי ה-Amazon Web Services שלה תוך 24 שעות ובתגובה לכך תבעה הרשת החברתית את אמזון. מנכ"ל החברה ג'ון מייץ הכריז שהשירות לא יהיה פעיל למשך לפחות שבוע בזמן שהחברה מכינה תשתיות חלופיות. ב-15 בינואר עלה האתר בגרסה סטטית ובו עדכונים מטעם צוות Parler. מייץ אמר שהוא סבור שהרשת תחזור לפעילות עד סוף ינואר. ב-29 בינואר 2021 פיטר הדירקטוריון של Parler את המנכ"ל ג'ון מייץ, ומינה את מארק מקלר למנכ"ל זמני. דן בונדיגו, אחד המשקיעים של החברה, טען שמייץ פוטר משום שניסה לקדם פיקוח על תכנים בפלטפורמה. ב-15 בפברואר 2021 עלה האתר מחדש בגרסתו המלאה.
ב-17 במאי 2021 הוחזר היישומון לחנות App Store, לאחר שהחברה יישמה אלגוריתם בינה מלאכותית שיזהה "תוכן שנאה" ויתייג אותו. הגרסה שעלתה לחנות App Store מונעת ממשתמשים לצפות בתכנים אלה, אף שהם עדיין זמינים למשתמשים באתר. ב-2 בספטמבר 2022 הוחזר היישומון לחנות Google Play, לאחר "שינויים", שלא פורטה מהותם, שנערכו ביישומון על מנת שיעמוד בכללי החנות.
ב-16 בספטמבר 2022 הכריזה החברה על רכישת חברת מחשוב הענן Dynascale ועל ארגון מחדש של החברה תחת תחת חברת אם בשם Parlement Technologies.
ב-17 באוקטובר 2022, כשבועיים לאחר שחשבונותיו של קניה וסט נחסמו ברשתות החברתיות פייסבוק, טוויטר ואינסטגרם, הודיעה חברת האם הטרייה Parlement Techonologies על מכירת הרשת החברתית לוסט, עד סוף שנת 2022. בדצמבר הודיעה החברה על "הסכמה הדדית" לביטול העסקה.
באפריל 2023 נמכרה החברה לחברת Starboard, שסגרה את הרשת החברתית למשך מספר חודשים. הרשת הפכה מחדש לזמינה בפברואר 2024, אך זמן קצר לאחר מכן הגישה Parlement Technologies בקשה לפשיטת רגל.
תוכן

Parler מאפשרת למשתמשים לכתוב פוסטים, המכילים עד 1,000 תווים. משתמשים יכולים להצביע בעד (Upvote) פוסטים, לשתף אותם (Echo), להגיב להם ולצפות בסטטיסטיקות של הפוסט. כמו כן ניתן להצביע בעד או נגד תגובות ולהגיב להן. משתמשים יכולים לעקוב (Follow) אחרי משתמשים אחרים כדי לראות פוסטים שהעלו בפיד (אנ') שלהם. משתמשים מאומתים יכולים לשלוח הודעות פרטיות למשתמשים אחרים.
על פי מדיניות חופש הביטוי של Parler, הרשת מתירה תכנים שייחשבו פוגעניים בפלטפורמות אחרות, אך אוסרת העלאת תכנים שמהווים עבירה על החוק, דיוג, דוקסינג, איומים באלימות או ספאם. מעבר להגבלות אלה, הרשת אינה מסירה פוסטים שהועלו על ידי המשתמשים ואינה מפעילה מערכת בדיקת עובדות, אך מאפשרת למשתמשים להגדיר את התוכן שיוצג להם כך שלא יכלול תכנים מסוגים מסוימים או פוסטים שמכילים מילות מפתח מסוימות. Parler פופולרית בקרב אנשים החוששים שייחסמו או יוגבלו ברשתות אחרות דוגמת טוויטר, Reddit ופייסבוק. אתר החדשות "הפורוורד" ציין את נוכחותו של תוכן אנטישמי ונאו-נאצי ברשת, ומספר עיתונים אחרים דיווחו על הסתה, תיאוריות קונספירציה, לאומנות לבנה ואף תמיכה בקו קלוקס קלאן. עם זאת, אתר החדשות "פורבס" טען שרוב אתרי החדשות מסקרים את Parler באופן לא אובייקטיבי. על אף הטענות שרוב התכנים באתר הם תכנים של ימין אלטרנטיבי, נאו-נאציזם, אנטי-פמיניזם וגזענות, לדברי המנכ"ל לשעבר ג'ון מייץ, הרשת כוללת גם אנשי שמאל וחברים בתנועת "חיי שחורים נחשבים". על פי אתר החדשות "ניוז בריק", ברשת חברים רבים שכלל לא עוסקים בפוליטיקה.
בשנים 2020―2021 היה יאיר נתניהו פעיל ברשת, וסיפק לה תכנים תמורת תשלום.
ראו גם

MINDS
כדורגל הליכה

משחק כדורגל הליכה ברעננה
כדורגל הליכה הוא גרסה חדשה יחסית של כדורגל, שמטרתה לאפשר לאנשים (גברים ונשים) מעל גיל 50 לשחק בכדורגל המתאים ליכולות גופניות מוגבלות, שאינן מאפשרות עוד לשחק כדורגל מסורתי. עבור כדורגל הליכה, נוצרו מספר חוקי משחק המאפשרים לאנשים בגיל השלישי לשחק ולהתחרות בקבוצות כדורגל, כאשר החוק העיקרי הוא שהתנועה במשחק נעשית בהליכה בלבד, יחד עם כמה חוקים משלימים שמטרתם העיקרית היא לקיים סביבה בטוחה מפגיעות ולשמור על בריאות השחקנים, כיוון שבגיל המתקדם, יש להימנע ככל האפשר מפציעות ספורט וכדורגל.
המשחק נולד באנגליה בשנת 2011 וצבר מאז פופולריות גדולה, כאשר ברחבי הממלכה המאוחדת קיימות מאות קבוצות עם עשרות אלפי שחקנים בגילאים של 50, 60 ומעבר ל-70. המשחק התפשט בכל אירופה, אסיה, אפריקה והחל משנת 2021 - גם בישראל. במאי 2022 נערך הטורניר הראשון של כדורגל הליכה בישראל. בחודשים פברואר-מאי 2023 התקיימה הליגה הראשונה עם 6 קבוצות מהמרכז.